“The Lord of the Rings: The Rings of Power” Perkenalkan Dua Watak Baharu
Amazon Studios telah memperkenalkan dua watak baharu untuk siri The Lord of the Rings: Rings of Power yang dinanti-nantikan.  The Lord of the Rings: Rings of Power  Menerusi akaun rasmi Twitter, dua watak baharu yang diperkenalkan itu adalah Theo dan Bronwyn, yang mana kedua-duanya dilakonkan oleh Tyroe Muhafidin dan Nazanin Boniadi. Tidak banyak diketahui mengenai watak itu, melainkan gambar yang memaparkan Theo memegang tongkat dan Bronwyn yang sedang melihat sungai kecil.  Anda boleh lihat gambar terbaru The Lord of the Rings: Rings of Power dibawah: The Lord of the Rings: Rings of Power  Untuk pertama kalinya, The Lord of the Rings: The Rings of Power menceritakan kisah legenda heroik ‘Second Age of Middle-earth’ oleh J.R.R. Tolkien.   The Lord of the Rings: The Rings of Power Drama epik baharu ini akan menampilkan barisan pelakon yang diketuai oleh Cynthia Addai-Robinson, Robert Aramayo, Owain Arthur, Maxim Baldry, Nazanin Boniadi, dan Morfydd Clark. “Drama epik ini berlatarkan beribu-ribu tahun sebelum peristiwa The Hobbit dan The Lord of the Rings karya J.R.R. Tolkien, dan akan membawa penonton kembali ke era di mana kuasa besar ditempa, kerajaan bangkit untuk kegemilangan dan kejatuhan, pahlawan diuji, harapan yang tergantung, dan penjahat terhebat yang pernah mengalir dari pena Tolkien yang mengancam untuk menyelubungi seluruh dunia dengan kegelapan,” menurut sinopsis. “Bermula dalam masa yang agak aman, siri ini mengikuti barisan watak, baik yang dikenali mahupun baharu, ketika mereka berhadapan dengan kemunculan semula kejahatan yang telah lama digeruni dan mengancam Middle-earth.” “Dari kedalaman paling gelap Misty Mountains, ke hutan megah ibu kota bunian Lindon, ke kerajaan pulau Númenor yang menakjubkan, ke hujung peta yang paling jauh, kerajaan dan watak ini akan mengukir warisan yang cukup lama selepas mereka telah tiada.” Pelakon tambahan termasuklah Ismael Cruz Córdova, Charles Edwards, Trystan Gravelle, Sir Lenny Henry, Ema Horvath, Markella Kavenagh, Joseph Mawle, Tyroe Muhafidin, Sophia Nomvete, Lloyd Owen, Megan Richards, Dylan Smith, Charlie Vickers, Leon Wadham, Benjamin Walker, Daniel Weyman, dan Sara Zwangobani. The Lord of the Rings: The Rings of Power dibangunkan dan diterbitkan oleh J.D. Payne dan Patrick McKay, yang turut berkhidmat sebagai ‘showrunner’. Walaupun musim pertama masih belum disiarkan, Amazon Studios telah memberi lampu hijau untuk membangunkan musim kedua The Lord of the Rings: The Rings of Power